बंगाल कोयला तस्करी मामला: आरोपी अनूप मांझी से सीबीआई शनिवार को भी करेगी पूछताछ
बंगाल में कोयला तस्करी के आरोपी अनूप मांझी को सीबीआई ने शनिवार (10 अप्रैल) को एक बार फिर पूछताछ के लिए कोलकता के सीबीआई दफ्तर बुलाया है।
बंगाल में कोयला तस्करी के आरोपी अनूप मांझी को सीबीआई ने शनिवार (10 अप्रैल) को एक बार फिर पूछताछ के लिए कोलकता के सीबीआई दफ्तर बुलाया है। अनूप मांझी से 8 अप्रैल को भी 8 घन्टे पूछताछ की गई है। अब तक 5 राउंड की पूछताछ हो चुकी है और अब शनिवार को फिर बुलाया गया है। मांझी के 250 प्लॉट के अंदर से कोयला निकालकर आगे तस्करी करने के बारे में गहन पूछताछ की जा रही है। अनूप का नाम ममता बनर्जी के भतीजे अभिषेक बनर्जी की पत्नी के अकाउंट में पैसे डालने में भी सामने आया है, जिसके सबूत जुटाए जा रहे हैं। गणेश बगड़िया की वायरल ऑडियो के बारे में भी पूछताछ की जा रही है क्योंकि अनूप गणेश को अच्छे से जानता है। फिलहाल इसकी गिरफ्तारी पर सुप्रीम कोर्ट से स्टे है।